Оломоуцки край
Оломоуцкият край ( или Olomoucko) е един от краищата на Чешката република. Разположен е в североизточната част на страната в историческия регион Моравия и малка част в Силезия. Административен център на края е град Оломоуц.

Административно деление 

Краят се дели на 5 окръга:

Население 
Оломоуцкият край има население 638 638 (2012). Гъстотата на населението е 121 души на km2. В отделните окръзи населението е: Йесеник – 42 014; Оломоуц – 224 296; Простейов – 109 367; Пршеров – 134 181; Шумперк – 125 268.

Етнически състав през 2001 г. 
Численост и дял на етническите групи според преброяването на населението през 2001 г.:

Градове 
 Оломоуц
 Простейов
 Пршеров
 Шумперк
 Хранице
 Забржех
 Щернберк
 Йесеник
 Уничов
 Литовел
 Кралице на Хана
 Мохелнице
 Усов

Икономика 
Дялът на края в БВП на страната е 4,8 %.

В централната и южната част на края е развито селското стопанство (и най-вече отглеждането на пшеница и захарно цвекло) и свързаните с тях преработвателна и хранителна промишленост. В края също така има предприятия от текстилната и шивашката промишленост, машиностроенето и оптическата промишленост.

Транспортната инфраструктура на Оломоуцкия край е образувана от 744 km железопътна мрежа и 3461 km автомобилни пътища. Административният център на края, град Оломоуц, е свързан чрез четирилентовата скоростен път R46 непосредствено с магистрала D1, свързваща Прага с Бърно. Важни транспортни възли са Оломоуц и Пршеров.

В околностите на Оломоуц се намира международно летище.

Вижте също 
 Моравия

Източници

Външни препратки 
 Официален сайт